rejauldu/bengali-wikipedia huggingface dataset:
রাঙ্গা রাঙ্গা বৈভবঙ্গা হল ২০২২ সালে মুক্তিপ্রাপ্ত ভারতীয় তেলুগু ভাষার প্রণয়ধর্মী নাট্য চলচ্চিত্র। এটি রচনা ও পরিচালনা করেছেন গিরিশায়া। শ্রী ভেঙ্কটেশ্বর সিনে চিত্রের ব্যানারে চলচ্চিত্রটি প্রযোজনা করেছেন বি ভি এস এন প্রসাদ। দেবী শ্রী প্রসাদ সুরারোপিত এই চলচ্চিত্রে পাঞ্জা বৈষ্ণব তেজ ও কেতিকা শর্মা মুখ্য চরিত্রে অভিনয় করেছেন। চলচ্চিত্রটি বক্স-অফিসে বাণিজ্যিকভাবে ব্যর্থ হয়েছিল।   অভিনয়শিল্পী    মুক্তি  ১১ ফেব্রুয়ারি ২০২২-এ ঘোষণা করা হয়েছিল যে, চলচ্চিত্রটি ২৭ মে, ২০২২-এ মুক্তি পাবে। কিন্তু পরে তা স্থগিত করা হয়।   তথ্যসূত্র    বহিঃসংযোগ     বিষয়শ্রেণী:২০২২-এর চলচ্চিত্র বিষয়শ্রেণী:বিশাখাপত্তনমে ধারণকৃত চলচ্চিত্র বিষয়শ্রেণী:বিশাখাপত্তনমের পটভূমিতে চলচ্চিত্র বিষয়শ্রেণী:অন্ধ্রপ্রদেশের পটভূমিতে চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র
জগদীশ ঈশ্বরভাই প্যাটেল একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে ২০১৯ সালে আমরাইওয়াদি থেকে গুজরাত বিধানসভায় নির্বাচিত হয়েছিলেন। সংসদে নির্বাচিত হাসমুখভাই প্যাটেলের কারণে উপনির্বাচন হয়। BJP overconfidence behind not so great showing in Gujarat?Bypolls Results: BJP Sweeps Himachal Pradesh, BJD Victorious In Odishahttps://www.dnaindia.com/india/photo-gallery-live-updates-counting-of-votes-for-bypolls-to-51-assembly-seats-up-punjab-gujarat-stara-samastipur-lok-sabha-seats-2798423 Bypoll Results: BJP wins 6 of 11 assembly seats in UP, NCP retains Satara   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:গুজরাত বিধানসভার সদস্য বিষয়শ্রেণী:গুজরাত বিধানসভার সদস্য ২০১৭-২০২২ বিষয়শ্রেণী:আহমেদাবাদের ব্যক্তি
দ্য রেড মাওলানা হচ্ছে মাওলানা আবদুল হামিদ খান ভাসানী সম্পর্কে বাংলাদেশী সাংবাদিক নুরুল কবিরের লেখা ইংরেজি ভাষার একটি আলোচিত বই। এ বইতে ভারতের ব্রিটিশ রাজ্যের প্রতিপক্ষ ভাসানীর জীবন ও কর্ম নিয়ে ব্যাপক আলোচনা রয়েছে। তার বিপ্লবী বাম দৃষ্টিভঙ্গি ও অবস্থানের জন্য তিনি "লাল মাওলানা" নামে পরিচিত ছিলেন। তাই বইটির নামে ‘রেড মাওলানা’ শব্দটি যুক্ত করা হয়েছে (লাল-এর ইংরেজি প্রতিশব্দ রেড)। বইটি অস্ট্রেলিয়ার জাতীয় গ্রন্থগারে স্থান পায়।   বিবরণ  বইটি দশ অধ্যায়ে অন্তর্ভুক্ত। বইটিতে কৃষক শোষণের বিরুদ্ধে, ব্রিটিশ ঔপনিবেশিকতার বিরুদ্ধে এবং জাতিগত বিচ্ছিন্নতার বিরুদ্ধে ভাসানির রাজনৈতিক কর্ম বর্ণনা করা হয়েছে। এগুলির মধ্যে রয়েছে: মুসলিম লীগ ছেড়ে আওয়ামী লীগ গঠনের সময় তার ভূমিকা কি ছিলো? বৈদেশিক ভাষার ঔপনিবেশিক স্বৈরশাসনের বিরুদ্ধে তার লড়াই, আওয়ামী লীগের সাথে তার দুরুত্ব তৈরির কারণ, ঐ সময়ে দলের একটি অংশের মার্কিন যুক্তরাষ্ট্রের সাথে সামরিক চুক্তিতে যোগ দিতে আইয়ুব খানের সিদ্ধান্ত সমর্থন করার সিদ্ধান্ত নেয়; ন্যাশনাল আওয়ামী পার্টি  গঠনে তার ভূমিকা; পাকিস্তানের নব্য ঔপনিবেশিকতার বিরুদ্ধে তার ভূমিকা, এবং ভাসানী কীভাবে বাংলাদেশ মুক্তিযুদ্ধে যোগ দেন। বইটি বঙ্গবন্ধু শেখ মুজিবুর রহমানের স্বৈরাচারী শাসনের বিরুদ্ধে তার ভূমিকা এবং ঐতিহাসিক ফারাক্কা লং মার্চের সময় তার গতিশীল ভূমিকার বিষয়ে আলোচনা করে।   প্রকাশনী  ঢাকা বিশ্ববিদ্যালয়ের  অধ্যাপক ও বিশিষ্ট প্রাবন্ধিক সিরাজুল ইসলাম চৌধুরী এই বইয়ের ভূমিকা লিখেছেন। বইটি প্রথম ২০১২ সালে একুশে বই মেলায় প্রথম প্রকাশিত হয়। বইটি ঢাকা থেকে প্রকাশ করে সংহতি প্রকাশনা।   তথ্যসূত্র   বিষয়শ্রেণী:জীবনীগ্রন্থ বিষয়শ্রেণী:ইংরেজি ভাষার বই বিষয়শ্রেণী:বাংলাদেশী লেখকের সৃষ্টিকর্ম বিষয়শ্রেণী:২০১২-এর বই বিষয়শ্রেণী:আবদুল হামিদ খান ভাসানী
১.০০০.০০০ রোমানীয় রেকর্ডিং আর্টিস্ট আলেক্সান্দ্রা স্টানের রেকর্ড করা একটি গান, যা তিনি তার প্রথম স্টুডিও অ্যালবাম সাক্সোবিটস (২০১১) এর জন্য তৈরি করেছেন। গানটিতে জার্মান-জিম্বাবুয়ীয় র‍্যাপার কার্লপ্রিটও কণ্ঠ দিয়েছেন। গানটি ২০১২ সালের ২২ ফেব্রুয়ারি থেকে ডিজিটাল ডাউনলোডের জন্য ভে ভিক্টিস ও ই২-এ পাওয়া যায়। তিনজন গীতিকার, আন্দ্রেই নেমিরস্কি, মার্সেল প্রদান ও মার্সিয়ান আলাইন শোর এই গানের কথা লিখেছেন এবং গানের সঙ্গীতায়োজন করেছেন নেমিরস্কি ও প্রদান। সুরের দিক দিয়ে এই গানটি আরঅ্যান্ডবি এবং পপ গানের অন্তর্ভুক্ত, পাশাপাশি এর যন্ত্রসঙ্গীতে হিপ হপ বিট রয়েছে।  ইতিহাস এবং রচনা কার্লপ্রিট ২০১১ সালে "মি. সাক্সোবিট" শীর্ষক একক গানে স্টানের সাথে যুক্ত হওয়ার পরে তার ম্যানেজার ও সহযোগী মার্সেল প্রদানের পরামর্শে তারা ভবিষ্যতে একসাথে কাজ করা শুরু করেন এবং তৈরি করেন এই ১.০০০.০০০। এই গানটি ফ্রান্সের পুলস রেডিও স্টেশন থেকে সর্বপ্রথম প্রচারিত হয়।  আরও দেখুন  বেবি, ইটস ওকে  গিভ মি ইওর এভরিথিং  তথ্যসূত্র  বিষয়শ্রেণী:রোমানীয় গান বিষয়শ্রেণী:ইংরেজি ভাষার রোমানীয় গান বিষয়শ্রেণী:২০১২-এর গান
thumb|upright=1.5|কোরা (রঙ) কোরা বা একরু (ecru) হলো কোরা (অধৌতকৃত বা অশুভ্রকৃত) রেশম বা লিনেনের রঙ। এটি দেখতে অনেকটা হালকা বেজ রঙের মতো।  মূলত ১৯ শতকে এবং অন্তত ১৯৩০ সাল পর্যন্ত একরু বলতে বেজ রঙকেই বুঝানো হতো।Maerz and Paul A Dictionary of Color New York:1930 McGraw-Hill Page 149—Discussion of the color Beige (shown in this book's color sample as being the same color that is displayed as "beige" in the Wikipedia color box shown above) notes that beige is exactly the same color as Ecru.  একরু শব্দটি এসেছে  ফরাসি শব্দ একরু (écru) হতে, যার আক্ষরিক অর্থ কাঁচা বা কোরা (অধৌত বা সাদা করা হয়নি এমন) ।  অন্তত ১৯৫০এর দশক হতে একরু রঙকে বেজ থেকে ভিন্ন ও আলাদা একটি রঙ হিসাবে বিবেচনা করা হয়, সম্ভবত অভ্যন্তরীন (ইন্টেরিয়র) ডিজাইনারদেরকে আরও বিস্তৃতভাবে রঙের প্যালেট বেছে নিতে দেওয়ার জন্য এমনটা করা হয়েছিল।  তথ্যসূত্র  বিষয়শ্রেণী:রং (বর্ণ) বিষয়শ্রেণী:বাদামীর বর্ণচ্ছটা
জি. উদয়গিরি () ভারতের ওড়িশা রাজ্যের কান্ধামাল জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে জি. উদয়গিরি শহরের জনসংখ্যা হল ১০,২০৬ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে জি. উদয়গিরি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
কেওক্রাডং বা কেওকাড়াডং হলো বাংলাদেশের দক্ষিণ-পূর্বাঞ্চলীয় জেলা বান্দরবানে অবস্থিত একটি পর্বতশৃঙ্গ। এটি বাংলাদেশের সরকারিভাবে স্বীকৃত দ্বিতীয় সর্বোচ্চ পর্বতশৃঙ্গ। এর প্রকৃত উচ্চতা প্রায়  হলেও, সরকারিভাবে স্বীকৃত উচ্চতা । এক সময় কেওক্রাডংকে পার্বত্য চট্টগ্রাম এবং পরবর্তীতে পূর্ব পাকিস্তান ও বাংলাদেশের সর্বোচ্চ পর্বতশৃঙ্গ হিসেবে গণ্য করা হতো। পার্বত্য চট্টগ্রাম শান্তি চুক্তির পরে পরিচালিত জরিপে কেওক্রাডংয়ের স্থলে তাজিংডংকে সরকারিভাবে বাংলাদেশের সর্বোচ্চ পর্বতের স্বীকৃতি দেওয়া হয়। তবে বেসরকারি জরিপে তাজিংডংয়ের প্রকৃত উচ্চতা কেওক্রাডংয়ের চেয়ে কম বলে জানা যায়। বর্তমানে পার্বত্য চট্টগ্রামে কেওক্রাডংয়ের চেয়েও উঁচু পর্বতশৃঙ্গ আবিষ্কৃত হলেও, এটিকে বাংলাদেশের উচ্চতম পর্বতশৃঙ্গগুলোর অন্যতম হিসেবে বিবেচনা করা হয়। তবে এখনও সরকারিভাবে তাজিংডং বাংলাদেশের সর্বোচ্চ পর্বতশৃঙ্গ এবং কেওক্রাডং দ্বিতীয় সর্বোচ্চ পর্বতশৃঙ্গ হিসেবে স্বীকৃত।  ভৌগলিক অবস্থান কেওক্রাডং বাংলাদেশের উত্তর-পূর্ব সীমান্তে, মিয়ানমারের নিকটবর্তী বান্দরবান জেলার রুমা উপজেলার রেমাক্রীপ্রাংসা ইউনিয়নের থাইখং পাড়ার কাছে অবস্থিত।   নামকরণ  কেওক্রাডং শব্দটি মারমা ভাষা থেকে এসেছে। মারমা ভাষায় কেও মানে 'পাথর', কাড়া মানে 'পাহাড়' আর এবং ডং মানে 'সবচেয়ে উঁচু'। অর্থাৎ কেওক্রাডং মানে সবচেয়ে উঁচু পাথরের পাহাড়। ইতিহাস একসময় যখন একে বাংলাদেশের সর্বোচ্চ শৃঙ্গ মনে করা হতো তখন এর উচ্চতা পরিমাপ করা হয়েছিল ১,২৩০ মিটার। কিন্তু অধুনা রাশিয়া কর্তৃক পরিচালিত এসআরটিএম উপাত্ত এবং জিপিএস গণনা থেকে দেখা গেছে এর উচ্চতা ১,০০০ মিটারের বেশি নয়। শৃঙ্গের শীর্ষে সেনাবাহিনী কর্তৃক উৎকীর্ণ যে ফলক দেখা যায় তাতে এর উচ্চতা লেখা হয়েছে ৩,১৭২ ফুট। জিপিএস সমীক্ষায় উচ্চতা পাওয়া গেছে ৯৭৪ মিটার (৩,১৯৬ ফুট)। এই পরিমাপটি রুশ পরিমাপের সাথে খাপ খায়। এসআরটিএম উপাত্ত এবং মানচিত্রের মাধ্যমে এই পরিমাপ করা হয়েছে। অবশ্য বর্তমানে রুশ এসআরটিএম উপাত্ত এবং ইউএসজিএস-এর মাধ্যমে দাবি করা হচ্ছে কিওক্রাডাং-এর প্রকৃত অবস্থান এটি নয় (উপরে উল্লেখিত ভৌগোলিক স্থানাংকে নয়)। তারা এ স্থান থেকে আরও উত্তরে কেওক্রাডাং এর অবস্থান শনাক্ত করেছেন এবং এর উচ্চতা ৮৮৩ মিটার পরিমাপ করেন।http://www.viewfinderpanoramas.org/drg/tazingdong.jpg  - রুশ ম্যাপিংয়ের মানচিত্র।   পর্যটন ও যাত্রাপথ    চিত্রশালা    আরও দেখুন  বাংলাদেশের পর্বতের তালিকা জো ত্লাং, বেসরকারিভাবে বাংলাদেশের দ্বিতীয় সর্বোচ্চ পর্বত   তথ্যসূত্র    বহিঃসংযোগ      www.viewfinderpanoramas.org  - রুশ ম্যাপিংয়ের চিত্র।  মো: মাহবুবুল আমিন মজুমদারের লেখায় কেওক্রাডাং ভ্রমণের অভিজ্ঞতা  বিষয়শ্রেণী:বাংলাদেশের পর্বত বিষয়শ্রেণী:রুমা উপজেলা বিষয়শ্রেণী:বান্দরবান জেলার দর্শনীয় স্থান
জয়ন্ত ভট্টাচার্য হলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের অন্তর্গত। তিনি ১৯৯৬ সালে পশ্চিমবঙ্গের তমলুক থেকে ভারতের সংসদের নিম্নকক্ষ লোকসভায় নির্বাচিত হন। তিনি তৃণমূল কংগ্রেস সমর্থিত স্বতন্ত্র প্রার্থী হিসেবে রাজ্যসভায় নির্বাচিত হয়েছিলেন কিন্তু ২০০২ সালে তিনি আবার কংগ্রেসে যোগ দেন।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:একাদশ লোকসভার সদস্য বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৪৭-এ জন্ম
"বোধ" বাঙালি কবি জীবনানন্দ দাশ কতৃক ১৯৩০ সালে রচিত একটি কবিতা। এটি প্রগতি সাহিত্য-সাময়িকীর ১৩৩৬ বঙ্গাব্দ (১৯৩০ সালে)  সংখ্যায় প্রথম প্রকাশিত হয়েছিল। কবিতাটি পরবর্তীতে ১৯৩৬ সালে প্রকাশিত জীবনানন্দ দাশের দ্বিতীয় কাব্যগ্রন্থ ধূসর পাণ্ডুলিপিতে অন্তর্ভুক্ত করা হয়। ১০৮ লাইনের কবিতাটিতে ১০টি অনুচ্ছেদ রয়েছে। মার্কিন লেখক ক্লিনটন বি. সিলি লিখেছেন যে "বোধ" কবিতায় জীবনানন্দ পাঠকদের তিনি যে বোঝা বহন করেছেন তার বিবরণ দিয়েছেন, সৃজনশীল প্রক্রিয়াটি একটি উপস্থিতি, একটি অবিরাম সহচর, এবং সর্বদা স্বাগত নয়। অধ্যাপক আলম মতামত দিয়েছেন যে, কবিতাটি "কাব্যিক ফিট দ্বারা অভিভূত এবং প্রকৃতপক্ষে, এটি দ্বারা গ্রাস করা একজন ব্যক্তির সম্পর্কে।"  আলো-অন্ধকারে যাই—মাথার ভিতরে স্বপ্ন নয়, কোন্ এক বোধ কাজ করে; স্বপ্ন নয়—শান্তি নয়—ভালোবাসা নয়, হৃদয়ের মাঝে এক বোধ জন্ম লয়; আমি তারে পারি না এড়াতে, সে আমার হাত রাখে হাতে, সব কাজ তুচ্ছ হয়—পণ্ড মনে হয়, সব চিন্তা—প্রার্থনার সকল সময় তথ্যসূত্র  বহিঃসংযোগ  বিষয়শ্রেণী:১৯৩০-এর কবিতা বিষয়শ্রেণী:জীবনানন্দ দাশের কবিতা বিষয়শ্রেণী:বাংলা কবিতা বিষয়শ্রেণী:ভারতীয় বাংলা কাব্য
সম্রাটের মসজিদ (বসনীয়: Careva džamija; ত্সারেভা জামিয়া, তুর্কি: Hünkâr Camii; হ্যুনকার জামী) বসনিয়া ও হার্জেগোভিনার সারায়েভোতে অবস্থিত একটি গুরুত্বপূর্ণ জায়গা। বসনিয়া ও হার্জেগোভিনার উসমানীয় বিজয়র পর এটি প্রথম নির্মিত মসজিদ, যা ১৪৫৭ সালে হয়েছিল। এটি বসনিয়া ও হার্জেগোভিনার সবচেয়ে বৃহত্তম একক-উপগম্বুজ মসজিদ, যা যুগের ধ্রুপদী উসমানীয় শৈলীতে নির্মিত।  এটি নির্মাণ করেছিলেন একজন ইসাকোভিচ-হ্রানুশিচ যিনি একটি সুলতান, মুহাম্মাদ ফাতিহকে উৎসর্গ করেছিলেন, যিনি ছিলেন কনস্টান্টিনোপলের এর বিজয়ী। বলকান উসমানীয় আমলের সবচেয়ে সুন্দর মসজিদগুলির মধ্যে একটি হিসাবে বিবেচিত, মসজিদটিতে একটি প্রশস্ত অভ্যন্তর এবং উচ্চ মানের আলংকারিক বিবরণ রয়েছে, যেমন মিহরাব।  ইতিহাস মূল মসজিদটি ১৫শ শতাব্দীর মাঝখানে নির্মাণ করা হয়। সেই শতাব্দীর শেষের দিকে ক্ষতিগ্রস্থ এবং সম্পূর্ণরূপে ধ্বংসপ্রাপ্ত, এটি ১৫৬৫ সালে পুনর্নির্মিত হয় এবং এটি সুলতান সুলাইমানের জন্য নিবেদিত হয়।  প্রথম মসজিদটি কাঠের তৈরি এবং ১৫৬৫ সালে নির্মিত বিদ্যমান বিল্ডিংয়ের তুলনায় উল্লেখযোগ্যভাবে ছোট। পার্শ্ব কক্ষগুলি ১৮০০ সালে যুক্ত করা হয়েছিল এবং ১৮৪৮ সালে কেন্দ্রীয় নামাজের এলাকার সাথে সংযুক্ত করা হয়েছিল। ১৯৮০ থেকে ১৯৮৩ সালের মধ্যে মসজিদের অভ্যন্তরের আঁকা সজ্জা সংরক্ষণ করা হয়েছিল, এবং পুনরুদ্ধার করা হয়েছে। সম্রাটের মসজিদের পাশে সমাধিস্থলে (কবরস্থান) সারায়েভোতে বসবাসকারী অন্যান্য বিশিষ্ট ব্যক্তিদের সাথে উজির, মোল্লা, মুফতি, শেখ, সম্রাটের মসজিদের কর্মচারীদের কবর রয়েছে।  দ্বিতীয় বিশ্বযুদ্ধের সময় মসজিদটি ক্ষতিগ্রস্ত হয়েছিল, কিন্তু ১৯৯০ এর দশকে যুদ্ধের সময়ও ক্ষতিগ্রস্ত হয়েছে, এবং সংস্কার কাজ মুলতুবি আছে।  সারায়েভোতে প্রথম জনবসতিগুলো মসজিদের চারপাশে নির্মিত হয়েছিল যেখানে সুলতানের প্রতিনিধিদের বাসস্থান ছিল মসজিদের পাশেই। ইসা-বে একটি হামাম এবং সরাসরি মসজিদে নিয়ে যাওয়া একটি সেতুও নির্মাণ করেছেন। এই সেতুটি অস্ট্রো-হাঙ্গেরীয় সরকারের সময় বিচ্ছিন্ন করা হয়েছিল এবং মাত্র কয়েক মিটার উজানে পুনঃনির্মিত হয়েছিল যেখানে এটি আজও বিদ্যমান।  নদীর অন্য দিকে তিনি একটি ক্যারাভানসরাই নির্মিত করেন। এই সুবিধাগুলির অর্থায়নের জন্য, ইসা-বে অনেক দোকান, জমি এবং সম্পত্তির ঐতিহ্য রেখে গেছেন।  আরও দেখুন  ইসলামের ইতিহাসের সময়রেখা  ইসলামি স্থাপত্য  ইসলামি শিল্প  ইউরোপের মসজিদের তালিকা  বসনিয়া ও হার্জেগোভিনায় ইসলাম  তথ্যসূত্র  বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:১৪৫৭-এ সম্পন্ন ধর্মীয় ভবন ও স্থাপনা বিষয়শ্রেণী:১৫শ শতাব্দীর মসজিদ বিষয়শ্রেণী:সারায়েভোর মসজিদ বিষয়শ্রেণী:স্তারি গ্রাদ, সারায়েভো বিষয়শ্রেণী:বসনিয়া ও হার্জেগোভিনার উসমানীয় মসজিদ বিষয়শ্রেণী:বসনিয়া ও হার্জেগোভিনার জাতীয় স্মৃতিস্তম্ভ বিষয়শ্রেণী:মধ্যযুগীয় বসনিয়া ও হার্জেগোভিনার স্থাপত্য
right|thumb|নীল সোনালী ম্যাকাও পা দিয়ে ধরে বাদাম খাচ্ছে  টিয়া একটি সুন্দর পাখি যা মানব বসতির কাছে বড় বড় গাছে বাসা বেঁধে থাকে। অনেকেই টিয়া পাখি পুষে থাকেন। সবুজ রঙা টিয়া বাংলাদেশে প্রচুর পাওয়া যায়। সারা পৃথিবীর উষ্ণ ও নিরক্ষীয় অঞ্চলে এই পাখিটি চোখে পড়ে।   জীববিজ্ঞানীদের কাছে এই পাখি সিট্টাসিনি হিসেবেও পরিচিত। সিট্টাসিনি নানা রকমের হয়ে থাকে। নানা রকমের সিট্টাসিনিকে ৮৬টি গণে এবং ৩৭২টি প্রজাতিতে বিন্যস্ত করা হয়েছে।।   জীববিদ্যার শ্রেণীর অনুযায়ী  সিট্টাসিনি সিট্টাসিফর্মিস বর্গের অন্তর্ভুক্ত।  সিট্টাসিফর্মিস বর্গটি তিনটি গোত্রে বিভক্ত: সিট্টাসিডি, ক্যাকাটুইডি, এবং স্ট্রিগোপোইডি। টিয়ারা প্রায় সমগ্র নিরক্ষীয় অঞ্চল জুড়ে বিস্তৃত, এদের কিছু প্রজাতি নাতিশীতোষ্ণ দক্ষিণ গোলার্ধে বসবাস করে। দক্ষিণ আমেরিকা ও অস্ট্রেলিয়ায় সবচেয়ে বেশি টিয়ার দেখা মেলে।   তথ্যসূত্র    বহিঃসংযোগ              বিষয়শ্রেণী:বাংলাদেশের পাখি   বিষয়শ্রেণী:দক্ষিণ আমেরিকার পাখি বিষয়শ্রেণী:ওশেনিয়ার পাখি বিষয়শ্রেণী:সিট্টাসিফরমিস
থাম্ব|ছোলাবুটের কাঁচা উপকরণ থাম্ব|ছোলা কুলচা (চ্যাপ্টা রুটির সাথে পরিবেশন করা ছোলা) ছোলাবুট (, আক্ষরিক অর্থে 'মিশ্র-মশলাযুক্ত ছোট-ছোলা'), যা চন্নয়, ছোলে মসলা, ছোলে মসলা, ছোলে বা ছোলা নামেও পরিচিত ভারতীয় উপমহাদেশ থেকে উদ্ভূত একটি খাবার। প্রধান উপাদান হল চানা  বিভিন্ন ধরনের ছোলা বা কালা চানা ('কালো চানা') যা সাধারণ ছোলার ব্যাসের প্রায় অর্ধেক হয়, রান্না করার পরেও যার শক্তিশালী স্বাদ এবং শক্ত টেক্সচার বজায় থাকে।  ছোলে হল বড় এবং হালকা রঙের ছোলার নাম যা সাধারণত পশ্চিমে পাওয়া যায়। এগুলো হিন্দিতে কাবুলি চানা () নামে পরিচিত, এবং বাংলাতে ছোলা নামেই পরিচিত। ছোলাবুট একটি টক সাইট্রাস স্বাদের সাথে (গন্ধ সাধারণত ধনে এবং পেঁয়াজ থেকে আসে) মোটামুটি শুষ্ক এবং মসলাযুক্ত হয়। বেশিরভাগ ভারতীয় রেস্তোরাঁয় ছোলা সাধারণত ছোলে/চানা শব্দ দ্বারা প্রতিস্থাপিত হয়, এবং উভয় সংস্করণ ভারতীয় উপমহাদেশে জলখাবার এবং রাস্তার খাবার হিসাবে ব্যাপকভাবে বিক্রি হয়। বাংলাদেশী রেস্তোরাঁয় এটাকে ছোলা/চানাবুট/ছোলাবুট নামেই ডাকা হয়।   উপাদান   ছোলার সাথে ছোলাবুটের উপাদানগুলির মধ্যে সাধারণত পেঁয়াজ, কাটা টমেটো, ঘি, জিরা, হলুদ, ধনে গুঁড়া, রসুন, মরিচ, আদা, আমচুর বা লেবুর রস এবং গরম মসলা অন্তর্ভুক্ত থাকে।   আঞ্চলিক খাবার    ভারত  ভারতে এটি রাস্তায় এবং রেস্তোরাঁয় বিক্রি হয় এবং এটি পুরি দিয়ে খাওয়া যেতে পারে।   বাংলাদেশ  বাংলাদেশের অনেক জায়গায় এই খাবারটিকে চানাবুটও বলা হয় এবং সাধারণত নাস্তা হিসেবে খাওয়া হয়। বাংলা ভাষায় কালা ছোলাবুটকে বুট বলা হয় এবং মুড়ি নামে পরিচিত ভাতের পাফ দিয়েও খাওয়া হয়।   পাকিস্তান  আলু ছোলে আলু বা ছোলা দিয়ে তৈরি ছোলাবুটের একটি পাকিস্তানি প্রকরণ। লাহোরে মুরঘ ছোলে নামক এ খাবারের একটি ভিন্নতা ব্যবহার করা হয়।   মরক্কো  ছোলা বাটারনাট ট্যাগিন হল মরোক্কান রন্ধনপ্রণালী থেকে একটি ভিন্নতা যা মশলা এবং রোস্টেড স্কোয়াশ দিয়ে তৈরি। থালাটি গরম বাষ্পযুক্ত বা স্বাদযুক্ত কুসকুসের উপরে পরিবেশন করা হয়।  তথ্যসূত্র  বিষয়শ্রেণী:ভারতীয় হালকা জলখাবার বিষয়শ্রেণী:উত্তর ভারতীয় রন্ধনশৈলী বিষয়শ্রেণী:ভারতীয় ঝটপট খাবার বিষয়শ্রেণী:পাকিস্তানি রন্ধনশৈলী বিষয়শ্রেণী:পাঞ্জাবি রন্ধনশৈলী বিষয়শ্রেণী:বাংলাদেশী রন্ধনশৈলী
কালিকট আন্তর্জাতিক বিমানবন্দর () , কোজিকোড বিমানবন্দর বা কারিপুর বিমানবন্দর নামেও পরিচিত। এটি একটি আন্তর্জাতিক বিমানবন্দর যা ভারতের কেরলয় কালিকট এবং মালাপ্পুরম শহরগুলিতে বিমান সেবা প্রদান করে। এটি কর্চরে অবস্থিত, মালাপ্পুরাম থেকে প্রায় ২৫ কিলোমিটার (১৬ মাইল) এবং কোজিকোড থেকে ২৮ কিমি (১৭ মাইল)। এয়ার ইন্ডিয়া এক্সপ্রেস জন্য একটি অপারেটিং বেস হিসাবে বিমানবন্দর হিসাবে কাজ করে। মোট যাত্রীবাহী ট্র্যাফিকের ক্ষেত্রে এটি ভারতের দ্বাদশতম ব্যস্ততম বিমানবন্দর ছিল।  এটি কচি এবং তিরুবনন্তপুরম এর পরে কেরলের তৃতীয় বৃহত্তম বিমানবন্দর।এটি ২০০৬ সালের ২রা ফেব্রুয়ারিতে আন্তর্জাতিক বিমানবন্দর স্থিতি দেওয়া হয়েছিল।   ইতিহাস প্রশস্ত-দেহী বিমান বিধিনিষেধ রানওয়ে নিরাপত্তা এলাকা ও বাধকারী শয্যাক্ষেত্র না থাকায় প্রশস্ত দেহের বিমান পরিচালনায় এই বিমানবন্দরে বাধা নিষেধ আছে।  বিমানসংস্থা ও গন্তব্য যাত্রী  পন্য দুর্ঘটনা ও ঘটনা  ৭ আগস্ট ২০২০ এ, এয়ার ইন্ডিয়া এক্সপ্রেস ফ্লাইট ১৩৪৪  রানওয়ে ছেড়ে যাওয়ার পরে বিধ্বস্ত হয়।  তথ্যসূত্র  বহিঃসংযোগ  বিষয়শ্রেণী:ভারতের বিমানবন্দর বিষয়শ্রেণী:কেরলের বিমানবন্দর বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯৮৮-এ প্রতিষ্ঠিত বিমানবন্দর
ইনস্টিটিউট অব ফিজিক্স (আইওপি) একটি যুক্তরাজ্য ভিত্তিক বিদ্বৎসমাজ ও পেশাদার সংস্থা, যা পদার্থবিজ্ঞানের শিক্ষা, গবেষণা ও প্রয়োগকে এগিয়ে নিয়ে যেতে কাজ করে।  এটি ১৮৭৪ সালে প্রতিষ্ঠিত হয় এবং বিশ্বব্যাপী ২০,০০০ জনেরও বেশি সদস্য রয়েছে। আইওপি হল যুক্তরাজ্য ও আয়ারল্যান্ডের দৈহিক সোসাইটি এবং শিক্ষা, গবেষণা ও শিল্পে পদার্থবিজ্ঞানের পক্ষে সহায়তা করে।Institute of Physics Policy Activities এগুলি ছাড়াও, আইওপি তার সদস্যদের কর্মজীবনের পরামর্শ ও পেশাদার বিকাশের সাথে সাথে পরিষেবা প্রদান করে এবং চার্টার্ড পদার্থবিজ্ঞানীদের (সিফিস) পাশাপাশি ইঞ্জিনিয়ারিং কাউন্সিলের মনোনীত সংস্থা হিসাবে চার্টার্ড ইঞ্জিনিয়ার (সিইং) এর পেশাদার যোগ্যতার মঞ্জুরি দেয়। আইওপি-র প্রকাশনা সংস্থা আইওপি পাবলিশিং ৮৫ টি একাডেমিক শিরোনাম প্রকাশ করেছে।   তথ্যসূত্র     বিষয়শ্রেণী:পদার্থবিজ্ঞান সমিতি বিষয়শ্রেণী:যুক্তরাজ্যের বিদ্বৎসমাজ বিষয়শ্রেণী:যুক্তরাজ্য ভিত্তিক পেশাদার সমিতি বিষয়শ্রেণী:পদার্থবিজ্ঞান সংস্থা বিষয়শ্রেণী:যুক্তরাজ্যে বিজ্ঞান ও প্রযুক্তি
পর্যালোচকদের পর্যালোচনার সময় করণীয়  যে কোনো বিভ্রান্তি বা প্রশ্নের জন্য আলোচনা পাতায় মন্তব্য করুন।  যে পর্যালোচক যে নিবন্ধটি পর্যালোচনা করতে চান সেই নিবন্ধের পর্যালোচকের ঘরে অনুগ্রহ করে আপনার নাম যুক্ত করুন। পর্যালোচনা প্রক্রিয়া চলাকালীন অবস্থার ঘরে নিবন্ধটি {{পর্যালোচনাধীন}} হিসেবে চিহ্নিত করুন এবং সংশোধনের প্রয়োজন হলে {{সংশোধন প্রয়োজন}} লিখুন। পর্যালোচনা শেষ হলে অবস্থার ঘরে নিবন্ধটি {{গৃহীত}} বা {{smallrejected|গৃহীত হয়নি}} হিসেবে চিহ্নিত করুন।  মনে রাখবেন নিবন্ধের রচনাশৈলী অনেকসময় উইকিপিডিয়ার রচনাশৈলী অনুসারে নাও হতে পারে, ছোটখাটো সংশোধনের প্রয়োজন হলে (যেমন, তথ্যসূত্র ইংরেজি থেকে কপি করে যুক্ত করে দেওয়া, অনুচ্ছেদ ঠিক করা ইত্যাদি) সেটি করে দেবেন। মূল কথা হল, নিবন্ধটি ইংরেজি থেকে পুরোটা অনুবাদ হয়েছে কিনা সেটা খেয়াল করবেন।  যে নিবন্ধগুলো এখনো অসম্পূর্ণ রয়েছে সেগুলো এখনি পর্যালোচনার প্রয়োজন নেই। কোন নিবন্ধে সমস্যা থাকলে উক্ত নিবন্ধের আলাপ পাতায় সমস্যা উল্লেখ করুন এবং পরবর্তিতে তালিকার ঘরে মন্তব্য অংশে উক্ত আলোচনার লিংক দিয়ে দিন।  এবং এটি কিন্তু ভালো নিবন্ধের পর্যালোচনা নয় শুধুমাত্র দেখবেন ইংরেজি সম্পূর্ণ নিবন্ধটি অনুবাদ হয়েছে কিনা, ভাষাগত দিক ঠিক রয়েছে কিনা এবং যান্ত্রিক অনুবাদজনিত সমস্যা রয়েছে কিনা। এই তিনটি ঠিক থাকলেই নিবন্ধ এই প্রতিযোগিতায় উত্তীর্ণ।  পর্যালোচনা শেষে গৃহীত নিবন্ধ মানোন্নয়নকারীর আলাপ পাতায় {{subst:উইকিপিডিয়া:অমর একুশে নিবন্ধ প্রতিযোগিতা ২০২৩/গৃহীত|নিবন্ধের নাম}} ব্যবহার করে সৃষ্টিকারীকে জানানো উচিত। এছাড়াও এই প্রতিযোগিতার মাধ্যমে তৈরি নিবন্ধসমূহের আলাপ পাতায় {{উইকিপিডিয়া:অমর একুশে নিবন্ধ প্রতিযোগিতা ২০২৩/আলাপ পাতা}} টেমপ্লেট যুক্ত করুন।  কোন নিবন্ধ, মানোন্নয়নকারী জমা না দেওয়া পর্যন্ত এখানে যুক্ত করবেন না। এমনক্ষেত্রে অনেক সময়ই মানোন্নয়নকারীর নিবন্ধের সংখ্যা গণনায় সমস্যার সৃষ্টি হয়।  কোন নিবন্ধ পর্যালোচনার পর সিদ্ধান্ত নিতে সমস্যা হলে অনুগ্রহ করে অভিজ্ঞ অন্য পর্যালোচক ও আয়োজকদের সাথে আলোচনা করার জন্য আলোচনা পাতায় বার্তা রাখুন।  নিবন্ধসমূহের তালিকা  [ এখানে ক্লিক] করে পর্যালোচনা ছক সম্পাদনা করুন।  বিষয়শ্রেণী:অমর একুশে নিবন্ধ প্রতিযোগিতা ২০২৩
বিজয়রাঘবগড় রাজ্য  ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজয়রাঘবগড় শহরটি বর্তমানে মধ্যপ্রদেশ রাজ্যে কাটনি জেলায় অবস্থিত। ১৮৫৭ খ্রিস্টাব্দে সিপাহী বিদ্রোহের সময়ে রাজ্যটি ব্রিটিশবিরোধী কাজে যুক্ত থাকার দরুন বিদ্রোহদমনের পরে এটি ব্রিটিশ ভারতের অন্তর্ভুক্ত হয় ও দেশীয় রাজ্যের মর্যাদা লুপ্ত হয়৷  ইতিহাস ১৮২৬ খ্রিস্টাব্দ অবধি বিজয়রাঘবগড় রাজ্যটি বাঘেলখণ্ডের মৈহার নামে অপর একটি রাজ্যের অংশ ছিলো৷ ঐ বছরই ব্রিটিশ সরকার বিজয়রাঘবগড়ের সামন্তরাজাকে রাজ্যসনদ প্রেরণ করলে মৈহার ভেঙে নতুন রাজ্যের প্রতিষ্ঠা হয়৷ ১৮৫৭ খ্রিস্টাব্দে রাজ্যটির দ্বিতীয় শাসক সুর্যু প্রসাদের সময় রাজাও তার সৈন্যদল সিপাহী বিদ্রোহে ব্রিটিশদের বিরোধীতা করলে বিদ্রোহ দমনকালে ব্রিটিশ সরকার রাজ্যটিকে দখল করেন৷ ফলে প্রতিষ্ঠার মাত্র কিছু দিনের মধ্যে রাজ্যটি ব্রিটিশ সাম্রাজ্যের অন্তর্ভুক্ত হয়ে যায়৷ ১৮৫৮ খ্রিস্টাব্দে স্বত্ববিলোপ নীতির দুরাচারী ও অসমর্থ রাজার অজুহাতে বিজয়রাঘবগড় রাজ্যটির রাজপদ বিলুপ্ত করে ব্রিটিশ ভারতের জব্বলপুর জেলার অংশীভূত করা হয়৷  শাসকবর্গ   ১৮২৬ - ১৮৪৫ : প্রয়াগ দাস  ১৮৪৫ - ১৮৫৮ : সুর্যু (সূর্য) প্রসাদ  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:১৮২৬-এ ভারতে প্রতিষ্ঠিত বিষয়শ্রেণী:১৮৫৮-এ ভারতে বিলুপ্ত বিষয়শ্রেণী:ভারতের দেশীয় রাজ্য
মৌন () অর্থ নীরবতা। হিন্দু দর্শনে, মৌন হল যার নিজস্ব কণ্ঠস্বর রয়েছে, যা মনের শান্তি, অভ্যন্তরীণ নিস্তব্ধতা, সমাধি ও চূড়ান্ত বাস্তবতা (ব্রহ্ম) কে বোঝায়। হিন্দু ধর্মগ্রন্থগুলি মৌনকে অনুভব করার মাধ্যমে সঠিক বোঝার উপর জোর দেয়।  তাৎপর্য মৌন হল সচেতনতা, এটি হল আত্মা, স্বয়ং,Mundaka Upanishad II.ii.6 এবং এটি চূড়ান্ত বাস্তবতা সম্পর্কে প্রকৃত শিক্ষা, কারণ এটি পরম কথা এবং চিন্তার সুযোগের বাইরে। যাজ্ঞবল্ক্য জোর দিয়ে বলেন যে ব্রহ্মকে অনুভব করার জন্য মৌন ও অমৌন উভয়কেই অতিক্রম করতে হবে।  শাস্ত্রে উল্লেখ করা হয়েছে যে বৈষম্যহীন মনের কথার অঙ্গকে মনের মধ্যে একীভূত করা উচিত; যিনি প্রকৃত সারকে আহরণ করেছেন এবং আস্বাদন করেছেন তিনি সম্পূর্ণ মৌনতায় প্রকৃত সুখ উপভোগ করেন এবং উৎসের সাথে একাত্ম হয়ে তা রক্ষা করেন। Katha Upanishad I.iii.13Rig Veda I.79.3 শঙ্কর ব্রহ্মের অনির্বচনীয় প্রকৃতি হিসাবে মৌনকে উল্লেখ করেছেন। মৌন হল অব্যক্ত, একমাত্র বাস্তবতা যেখানে ধ্বনি হল অন্য অব্যক্ত যা মায়া বা প্রকৃতি যা তার তিনটি গুণের কারণে নিজেকে প্রজেক্ট করে। তুরীয় উচ্চারণের বাইরে তাই একে অমাত্র বলা হয়। শঙ্করের মতে, অজ্ঞতা সমস্ত শর্তযুক্ত অভিজ্ঞতার কারণ, অজ্ঞতার অন্ধকার থেকে বিচ্ছিন্নতার অনুভূতির উদ্ভব হয় এবং অজ্ঞ ব্যক্তি ব্রহ্মের অবিচ্ছিন্ন উপলব্ধি সম্পর্কে খুব কমই জানেন।  আধ্যাত্মিক গুরু রমণ মহর্ষি, তাঁর রচিত গ্রন্থ - "আমি কে?" - এ উল্লেখ করেছেন যে মনকে হৃদয়ে দৃঢ়ভাবে স্থাপন করার পরেই প্রাথমিক চিন্তা "আমি" যা সমস্ত চিন্তার মূল চির-বিদ্যমান বাস্তব আত্মকে উজ্জ্বল করার জন্য অদৃশ্য হয়ে যাবে; যে স্থানটি (সত্তার অভ্যন্তরীণ মূল) আদিম চিন্তার সামান্য চিহ্নও বাদ দেয় "আমি" তা হল স্বরূপ (নিজস্ব অপরিহার্য আত্ম) যাকে বলা হয় মৌন (নীরবতা), এটি অহংকারহীনতার অবস্থা।  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:বৌদ্ধ দার্শনিক ধারণা বিষয়শ্রেণী:উপনিষদীয় ধারণা বিষয়শ্রেণী:বেদান্ত বিষয়শ্রেণী:যোগশাস্ত্রের ধারণা বিষয়শ্রেণী:ঋগ্বেদ বিষয়শ্রেণী:নিরবতা